Имҩаҧысит Очамчыра араион Аизара изаамҭанутәи аилатәара.
10.02.2016
Очамчыра араионтə еизара ахантəаҩы Виачеслав Кәакәасқьыр аилатәара аартуа, адепутатцәа идеилиркааит изхәаԥшраны иҟаз амшхәаԥштә азҵаарақәа рхырхарҭақәа. Иара убас, дрылацәажәеит мшаԥымза 3 рзы имҩаԥысраны иҟоу аҭыԥантәи ахалатәусбарахь адепутатцәа ралхраз абжьыҭирақәа ирызку аусмҩаԥгатә иалагалоу аиҭакрақәа ртәы. Дырзааҭгылеит сынтәатәи абжьыҭирақәа уаанӡатәиқәа излареиԥшым аҷыдарақәа, дрылацәажәеит урҭ рхырхарҭақәа.
Анаҩс, иаҳхысыз 2015-тәи ашықәс азы араион абиуџьет анагӡашьа иазкыз ажәахә ҟалҵеит араион ахада ихаҭыԥуаҩ, афинанстә ҟәша аиҳабы Мадина Ҵәыџьба. Уи араион адепутатцәа идеиллыркааит ҵыԥхтәи ашықәс азы абиуџьет 150 % рыла ишынагӡаз.
Араионтə еизара адепутатцəа реилатәараҿ ишьақәдырӷәӷәеит ҳаԥхьаҟа имҩаԥгахо абжьыҭирақәа рзы араионтә алхратә комиссиа аилазаара, уи иалалеит 9-ҩык адепутатцəа, акомиссиа хантəаҩра азиуеит араион ахада иабжьгаҩ Михаил Агрба.
Адепутатцәа еицҿакны ишьақәдырӷәӷәеит «Иҷыдоу автомашьына нхамҩа», «Ииаҵәоу анхамҩа», Очамчыра араион ахадара рықәҵареи, Кәтол ақыҭа аҽтәы-спорттә клуб аартреи рзы араион ахада Хьрыԥс Џьопуа араион Аизарахь иааишьҭыз ашәҟәқәа. Аизараҿы ирылацəажəан егьырҭ азҵаарақəагьы.
Алиас Корсаиа, Анатоли Маланиа, АТ
713
Очамчыра араионтə еизара ахантəаҩы Виачеслав Кәакәасқьыр аилатәара аартуа, адепутатцәа идеилиркааит изхәаԥшраны иҟаз амшхәаԥштә азҵаарақәа рхырхарҭақәа. Иара убас, дрылацәажәеит мшаԥымза 3 рзы имҩаԥысраны иҟоу аҭыԥантәи ахалатәусбарахь адепутатцәа ралхраз абжьыҭирақәа ирызку аусмҩаԥгатә иалагалоу аиҭакрақәа ртәы. Дырзааҭгылеит сынтәатәи абжьыҭирақәа уаанӡатәиқәа излареиԥшым аҷыдарақәа, дрылацәажәеит урҭ рхырхарҭақәа.
Анаҩс, иаҳхысыз 2015-тәи ашықәс азы араион абиуџьет анагӡашьа иазкыз ажәахә ҟалҵеит араион ахада ихаҭыԥуаҩ, афинанстә ҟәша аиҳабы Мадина Ҵәыџьба. Уи араион адепутатцәа идеиллыркааит ҵыԥхтәи ашықәс азы абиуџьет 150 % рыла ишынагӡаз.
Араионтə еизара адепутатцəа реилатәараҿ ишьақәдырӷәӷәеит ҳаԥхьаҟа имҩаԥгахо абжьыҭирақәа рзы араионтә алхратә комиссиа аилазаара, уи иалалеит 9-ҩык адепутатцəа, акомиссиа хантəаҩра азиуеит араион ахада иабжьгаҩ Михаил Агрба.
Адепутатцәа еицҿакны ишьақәдырӷәӷәеит «Иҷыдоу автомашьына нхамҩа», «Ииаҵәоу анхамҩа», Очамчыра араион ахадара рықәҵареи, Кәтол ақыҭа аҽтәы-спорттә клуб аартреи рзы араион ахада Хьрыԥс Џьопуа араион Аизарахь иааишьҭыз ашәҟәқәа. Аизараҿы ирылацəажəан егьырҭ азҵаарақəагьы.
Алиас Корсаиа, Анатоли Маланиа, АТ
Оцените новость:
+1
+2
+3
+4
+5
Сохраните ссылку или поделитесь с друзьями